EkBass/fiwiki-20250220-pages-articles huggingface dataset:
Eero Palviainen

Eero Palviainen (s. 1964) on suomalainen luuttusolisti ja soitinrakentaja. Hän aloitti luutunsoiton opiskelun Turun konservatoriossa. Sibelius-akatemian ensimmäisenä solistilinjan luutunsoittajana Palviainen opiskeli Leif Karlsonin johdolla. Diplominsa hän suoritti 1992 Baselissa; hänen opettajansa siellä Schola Cantorumissa oli Hopkinson Smith. Palviaisen oeuvre ulottuu renessanssimusiikista myöhäisbarokkiin. Palviainen on Battalian perustajajäsen. Muita yhtyeitä, joissa hän soittaa, ovat ranskalainen L'Arpeggiata, puolalainen Arte suonatore Posnan, Kuudennen kerroksen orkesteri sekä Helsingin barokkiorkesteri. Vierailuja hän on tehnyt muun muassa yhtyeissä Avanti!, the Harp Consort, Freiburger Barock Orchester ja La Fenice. Hän on myös tehnyt useita soolonauhoituksia Yleisradiolle. Battalian ensilevy sai vuoden 1998 Janne-palkinnon. Eero Palviainen on hyvin haluttu soitinrakentaja. Hän onnistui muun muassa ostamaan materiaalikseen osan 1500-luvulla rakennetun keskieurooppalaisen talon seinää. ==Palviaisen soittamat instrumentit== *arkkiluuttu *barokkikitara *barokkiluuttu *renessanssiluuttu *teorbi *vihuela *mandoliini (ainakin eräässä konsertissa) == Lähteet == Luokka:Suomalaiset luutistit Luokka:Suomalaiset muusikot Luokka:Vuonna 1964 syntyneet Luokka:Elävät henkilöt
Trance (EP)

Trance (1998) on australialaisen gootti/doom metal -yhtye Virgin Blackin EP. Trance julkaistiin alun perin omakustanteena, mutta myöhemmin debyyttialbumin Sombre Romantic (2001) kanssa sen tuplalevyversion lisälevynä. EP:n kappalemateriaali on ambient-henkisempää verrattuna muuhun yhtyeen tuotantoon. ==Kappalelista== # # # ==Kokoonpano== * Rowan London - laulu, koskettimet * Samantha Escarbe - kitara * Dino Cielo - rummut * Craig Edis - kitara, laulu * Aaron Nicholls - basso == Aiheesta muualla == * * Luokka:Vuoden 1998 EP:t Luokka:Virgin Blackin albumit
VTM 2

VTM 2 on belgialainen 31. tammikuuta 1995 perustettu televisiokanava, jonka omistaa DPG Media. ==Aiheesta muualla== *VTM-kanavan verkkosivusto Luokka:Belgialaiset televisiokanavat Luokka:Vuonna 1995 perustetut televisiokanavat
EA Salt Lake

EA Salt Lake (aiemmin Headgate Studios) on yhdysvaltalainen videopelikehittäjä, jonka omistaa Electronic Arts. EA Salt Laken päämaja sijaitsee Bountifullissa, Utahissa. Vance Cook perusti EA Salt Laken vuonna 1992 nimellä Headgate Studios. Koska Cook oli aiemmin toiminut Acces Softwaren ohjelmoijana, hänellä oli kokemusta golf-pelien kehittämisestä. Ensimmäisinä vuosinaan yritys kehittikin ainoastaan golf-pelejä, joiden julkaisijana toimi lähes aina EA. Kehittäjitiimi golfasi yleensä viikoittain yhdessä saadakseen kosketusta käsittelemäänsä aiheeseen. Headgate Studios kehitti jokaisen Windowsille julkaistun EA Sportsin Tiger Woods golf-pelin vuodesta 2001 vuoteen 2006 asti. Yrityksen golf-pelit saivat yhtenään hyviä arvosteluja ja voittivat lukuisia palkintoja. EA osti Headgate Studiosin 1. joulukuuta 2006, ja antoi sille uuden nimen EA Salt Lake. Pelitalon voimavarat suunnataan pelien kehittämiseen Nintendon uusimmalle konsolille Wiille. ==Pelit== * PentaCalc Pro * Front Page Sports: Golf * The Laptop Collection * PGA Championship Golf 2000 * PGA Championship Golf 2000: Titanium Edition * Tiger Woods PGA Tour 2001 (2000) * Tiger Woods PGA Tour 2002 (2001) * Tiger Woods PGA Tour 2003 (2002) * Tiger Woods PGA Tour 2004 (2003) * Tiger Woods PGA Tour 2005 (2004) * Tiger Woods PGA Tour 06 (2005) * The Godfather: The Game (2006) * Tiger Woods PGA Tour 07 (PlayStation 2, Xbox, ja Windows (2006)) * Madden NFL 07 (Windows) ==Lähteet== Luokka:Yhdysvaltalaiset videopeliyritykset‎ Luokka:Electronic Arts
Heikki Heino

Heikki Matias Heino (29. lokakuuta 1926 Tampere – 23. syyskuuta 2003 Helsinki) oli suomalainen näyttelijä. Heino teki pitkän uran teatterissa. Monista ikäisistään näyttelijöistä poiketen Heino ei ollut käynyt teatterikouluja, vaan hän opiskeli useilla näyttelijäkursseilla ennen kiinnitystään Tampereen Työväen Teatteriin vuonna 1947. Heino esiintyi pitkään Radioteatterissa ja radioviihteessä. Muuttaessaan Helsinkiin vuonna 1952 Heino alkoi saada elokuvarooleja, ensimmäinen niistä oli Valentin Vaalan ohjaamassa Kulkurin tytössä. Heino esiintyi noin 20 elokuvassa, joista tunnetuimpia olivat Lumikki ja 7 jätkää, Hei, rillumarei!, Vääpelin kauhu sekä Pekka ja Pätkä miljonääreinä. Heino tuli tunnetuksi myös operettilaulajana. Hän vieraili Kansallisoopperassa parinaan muun muassa Tamara Lund. Heinon lupaavasti alkanut elokuvaura katkesi vuosien 1963–1965 näyttelijälakkoon. Heino kuoli 76-vuotiaana. Hänen vaimonsa oli laulaja Marja Tyrkkö. == Teatteriura == *Tampereen Työväen Teatteri (1947–1952) *Helsingin Kansanteatteri- Työväenteatteri (1952–1961) *Radioteatteri (1961–1991) == Elokuvaura == *Kulkurin tyttö (1952) *Hän tuli ikkunasta (1952) *Miljonäärimonni (1953) *Lumikki ja 7 jätkää (1953) *Taikayö (1954) *Kasarmin tytär (1954) *Hei, rillumarei! (1954) *Tuntematon sotilas (1955) *Onni etsii asuntoa (1955) *Kaunis Kaarina (1955) *Vääpelin kauhu (1957) *Nummisuutarit (1957) *1918 – mies ja hänen omatuntonsa (1957) *Risti ja liekki (1957) *Pekka ja Pätkä miljonääreinä (1958) *Hääyö (1959) *Kovaa peliä Pohjolassa (1959) *Oho, sanoi Eemeli (1960) *Täällä Pohjantähden alla (1968) *Mummoni ja Mannerheim (1971–1973) (televisiosarja) *Pohjantähti (1973) == Lähteet == *Suomen teatterit ja teatterintekijät (1993) Luokka:Suomalaiset näyttelijät Luokka:Vuonna 1926 syntyneet Luokka:Vuonna 2003 kuolleet
Compiz

Compiz on avoimen lähdekoodin yhteisön tuottama, OpenGL-tekniikkaan perustuva ikkunointi- ja koosto-ohjelma (compositing manager), jota voidaan käyttää Unixin kaltaisissa käyttöjärjestelmissä, kuten Linuxeissa. Se mahdollistaa erilaisten graafisten efektien, kuten ikkunoiden minimointianimaatioiden tai kolmiulotteisen työpöytäkuution näyttämisen näytönohjainta hyödyntäen. Suuri osa toiminnoista ja efekteistä on kehitetty nimenomaan Compizille, mutta siihen on lainattu graafisen käyttöliittymän ominaisuuksia myös muista vastaavista ohjelmista kuten esimerkiksi Mac OS X:n Exposé-toiminnosta. Compiz voi korvata esimerkiksi Metacityn GNOMEssa ja KWinin KDE:ssa. == Historia == Compizin ensimmäinen versio julkaistiin vuoden 2006 alussa. Vuoden 2006 loppupuolella projekti jakaantui kahtia: alkuperäisen Compizin ideaa jatkavaksi, samannimiseksi projektiksi ja Compizin variaatioon nimeltä Beryl. Vuoden 2007 alkupuolella yhteisöt päättivät yhdistää nämä kehityshaarat uudelleen http://lists.freedesktop.org/archives/compiz/2007-April/001809.html ja tuloksena syntyi kaksi ohjelmistopakettia : * Compiz (tai Compiz-core): ydinohjelmisto joka sisältää vain perustoiminnallisuuden ja tärkeimmät liitännäiset * Compiz Fusion: Compiz Extras -lisäosapaketista ja Beryl- projektin tuotoksista yhdistetty kokoelma laajennuksia ja työkaluja == Ympäristö == ICCCM-määrittelyn toteuttavan Compizin voi asentaa monen, X Window Systemin yllä toimivan työpöytäympäristön päälle. GNOMEen tai KDE:een asennettuna se korvaa niiden oletusikkunointiohjelmat Metacityn tai KWin:n. Näytönohjaimeksi Compiz vaati alun perin NVIDIAn tai ATIn kortin, mutta tuki eri alustoille laajenee ja Compiz toimii nykyään myös useimmissa Intelin näytönohjaimissaCompiz documentation, compiz.org . Luettu 3. helmikuuta 2007.. Compiz tulee mukana Fedora Core 6 ja 2007 julkaistuissa Mandriva Linux -käyttöjärjestelmissä. Ubuntussa Compiz tuli oletuksena mukaan versiossa 7.10. Vanhemmissa Ubuntuissa Compiz löytyy pakettienhallinnan kautta versiosta 6.06 LTS eteenpäin. OpenSolariksen versiossa 2008.05 Compiz on rakennettu kiinni ikkunointiohjelmaan. Compizin binäärimuotoisia paketteja on saatavilla moniin muihin Linux-jakeluihin ja lähdekoodista ohjelman voi kääntää mille tahansa X Window Systemiä käyttävään järjestelmäänHow to compile and run Compiz on nvidia card users, compiz.org . Luettu 3. helmikuuta 2007.. == Kehittäjät == Compiz-projektia johtaneet henkilöt ovat David Reveman, Matthias Hopf, Dave Arlie, Adam Jackson ja Jon Smirl. Compiz on julkaistu GNU GPL -tyyppisellä, vapaalla lisenssillä. == Lähteet == == Aiheesta muualla == * Compizin kotisivu * Compizin keskustelualue * Video Compizin toiminnasta * Video Compizista * Freedesktop.orgin Compiz-wiki * Linux Edgen artikkeli Compiz Window Manager Released - sisältää kuvakaappauksia ja videoita * Compizin asentaminen Open SUSE 10.1:een * Install Compizin asentaminen Gentoo:on * Install Compizin asentaminen ArchLinuxiin * Compizin asentaminen Debianiin Luokka:Ikkunanhallintaohjelmat Luokka:Linux-ohjelmat Luokka:Vapaat ohjelmistot Luokka:Freedesktop.org
Matti Korkiala

Matti Korkiala (s. 4. heinäkuuta 1962 Kälviä) on suomalainen iskelmälaulaja. Hän sai 10-vuotiaana viulun ja päätyi Kokkolan Musiikkiopistoon opiskelemaan. Hän otti myös laulutunteja. Hän kouluttautui muurariksi ja toimi siinä ammatissa useita vuosia.Kuninkaallisista duunareiksi – näistä ammateista takavuosien tangotähdet hankkivat elantonsa nykyäänIS Viitattu 29.7.2024 Nähtyään televisiosta Seinäjoen tangomarkkinoita Korkiala päätti osallistua itsekin, minkä hän teki vuonna 1993, vaikkei ollutkaan kokenut esiintyjä. Vuonna 1995 Korkiala yritti uudelleen ja pääsi tangoprinssiksi. Voiton vei sinä vuonna Jari Sillanpää. Musiikkiharrastuksesta tuli päätyö ja vuonna 1996 Matti Korkiala julkaisi ensialbuminsa Musta ruusu, joka oli tangopainotteinen. Seuraavana vuonna hän voitti tangokuninkuuden.Matti Korkiala ViihdeohjelmatViitattu 29.7.2024 Tangokuningasvuonna 1997 julkaistiin albumi Kallein aarre, jonka nimikappaleen oli tehnyt Jukka Kuoppamäki. Kaksi vuotta myöhemmin ilmestyi albumi Silta sydämeen. Kesällä 1999 Korkiala nähtiin viuluineen Linnanmäellä Uuden Iloisen Teatterin vieraana. ==Lähteet== Luokka:Suomalaiset iskelmälaulajat Luokka:Tangokuninkaat Luokka:Vuonna 1962 syntyneet Luokka:Elävät henkilöt
General Silicones

General Silicones Co., Ltd. on vuonna 1970 perustettu taiwanilainen yhtiö, joka valmistaa kumituotteita, rc-tarvikkeita ja kemikaaleja. ==Gs Racing== Vuodesta 1995 lähtien General Silicones on valmistanut erinäisiä rc- tarvikkeita ja -laitteita Gs Racing -nimellä. Nykyään valikoima on erittäin laaja. ==Aiheesta muualla== * Yhtiön Internet-sivut * Gs Racingin Internet- sivut Luokka:Taiwanilaiset yritykset
Ludvig Mikael Runeberg

Ludvig Mikael Runeberg (19. tammikuuta 1835 Helsinki – 29. maaliskuuta 1902 Porvoo) oli suomalainen luonnontieteilijä ja taiteilija. Hän oli Johan Ludvig ja Fredrika Runebergin vanhin poika ja toinen lapsi. Häntä aiemmin Fredrika oli synnyttänyt vuonna 1832 Anna Carolina -tyttären, joka kuoli jo ennen Ludvig Mikaelin syntymää. L. M. Runeberg pääsi ylioppilaaksi Porvoon lukiosta vuonna 1854. Hän suunnitteli alun perin ryhtyvänsä täyspäiväiseksi taiteilijaksi. Alaa pidettiin taloudellisesti kovin epävarmana, joten Runeberg päätti lähteä opiskelemaan luonnontieteitä. Hän valmistui Helsingin yliopistosta filosofian kandidaatiksi ja maisteriksi 1860 sekä opettajakandidaatiksi 1863. Runeberg oli luonnontieteen lehtorina Kuopion lukiossa ja lyseossa 1863–1888.Ylioppilasmatrikkeli 1853–1899 Taiteilijanuransa Ludvig Mikael Runeberg aloitti vasta vetäydyttyään eläkkeelle Porvooseen. Hänen alaansa olivat maalaus ja kameekivien leikkaus/hionta. Runeberg kuoli vuonna 1902. Hän oli ollut naimisissa vuodesta 1861 Hanna Öhmanin (1840–1929) kanssa. == Lähteet == * http://www.runeberg.net/ Luokka:Suomalaiset biologit Luokka:Suomalaiset opettajat Luokka:Suomalaiset taidemaalarit Luokka:Vuonna 1835 syntyneet Luokka:Vuonna 1902 kuolleet
Fredrik Runeberg

Fredrik Karl Runeberg (7. lokakuuta 1850 Porvoo – 26. kesäkuuta 1884 Ruotsi) oli suomalainen lääkäri ja harrastelijavalokuvaaja. Hän oli yksi Johan Ludvig ja Fredrika Runebergin lapsista. Fredrik Runeberg pääsi ylioppilaaksi Porvoon lukiosta 1868. Hän valmistui Helsingin yliopistosta filosofian kandidaatiksi 1871, filosofian maisteriksi 1873, lääketieteen kandidaatiksi 1875 ja lääketieteen lisensiaatiksi 1880. Runeberg osallistui sotalääkärinä Venäjän- Turkin sotaan 1877–1878 ja hän toimi Tampereen apulaiskaupunginlääkärinä vuodesta 1882 alkaen. Runeberg matkusti vuonna 1875 tuberkuloosin johdosta etelään ja asui mm. Roomassa. Hänen kesällä 1875 ottamansa valokuvat Johan Ludvig Runebergista olivat viimeiset kansallisrunoilijasta otetut kuvat. Fredrik Runeberg kuoli kesäkuussa 1884 ollessaan matkalla Ruotsissa. Fredrik Runeberg oli naimisissa vuodesta 1878 Charlotte Törngrenin kanssa. == Fredrik Runebergin valokuvia == Kuva:Johan_Ludvig_Runeberg_1875.jpg|J. L. Runeberg 1875 Kuva:Fredrika_Runeberg_1875.jpg|Fredrika Runeberg 1875 == Lähteet == * http://www.runeberg.net/ === Viitteet === Luokka:Suomalaiset lääkärit Luokka:Suomalaiset valokuvaajat Luokka:Vuonna 1850 syntyneet Luokka:Vuonna 1884 kuolleet
Parfyymi (vuoden 2006 elokuva)

Parfyymi () on Tom Tykwerin ohjaama elokuva vuodelta 2006. Suomen ensi-iltansa se sai 19. tammikuuta 2007. Elokuva perustuu Patrick Süskindin romaaniin Parfyymi vuodelta 1985. Luokka:Saksalaiset draamaelokuvat Luokka:Ranskalaiset draamaelokuvat Luokka:Tom Tykwerin ohjaamat elokuvat Luokka:Sarjamurhaajaelokuvat Luokka:Vuoden 2006 saksalaiset elokuvat Luokka:Vuoden 2006 ranskalaiset elokuvat Luokka:Vuoden 2006 espanjalaiset elokuvat Luokka:Saksalaiset romaaneihin perustuvat elokuvat Luokka:Ranskalaiset romaaneihin perustuvat elokuvat
110393 Rammstein

110393 Rammstein on asteroidi, joka on nimetty saksalaisen industrial metal -yhtye Rammsteinin mukaan. Asteroidin löysi Jean-Claude Merlin vuonna 2001. Rammsteinin periheli on 370 miljoonaa kilometriä ja apheli 440,7 miljoonaa kilometriä. Sen halkaisijaksi on arvioitu 3–6 kilometriä. Ennen nimeämistään asteroidi tunnettiin tunnuksella 2001 TC8. ==Lähteet== *http://131.142.24.68/iau/special/rocknroll/0110393.html *JPL Small-Body Database Browser: 110393 Rammstein (2001 TC8) *Numbered minor planets === Viitteet === Luokka:Päävyöhykkeen asteroidit
Arnoldin kissa

Arnoldin kissa on kaoottinen kuvaus torukselta itselleen. Se liittyy läheisesti dynaamisten systeemien toimintaan. Kuvaus on nimetty venäläisen matemaatikon, Vladimir Arnoldin mukaan, joka käytti kissaa esimerkkinä kuvauksen ominaisuuksista 1960-luvulla. Funktiona se on esimerkki Anosovin diffeomorfismista. Arnoldin kissakuvaus on :q_{t+1} - 3q_t + q_{t-1} = 0 \;(\mathrm{mod} N) tai kanonisessa muodossa, määrittelemällä p_t = q_t - q_{t-1}\, (vrt. Hamiltonin mekaniikka) :\begin{cases} q_{t+1} = q_t + p_t \;(\mathrm{mod}N)\\\ p_{t+1} = q_t + 2p_t \;(\mathrm{mod}N) \end{cases} Koska Arnoldin kissakuvauksen Jacobin determinantti on yksi, se on paitsi kääntyvä, myös säilyttää pinta-alat. Käänteiskuvaus on :\begin{cases} q_{t-1} = 2q_t - p_t \;(\mathrm{mod} N)\\\ p_{t-1} = -q_t + p_t \;(\mathrm{mod} N) \end{cases} Jos q ja p ovat reaalilukuja, yhtälöiden modulossa oleva kokonaisluku N valitaan tavallisesti ykköseksi, jolloin kyseessä on kuvaus yksikköneliöltä itselleen syklisin reunaehdoin. Esimerkki tästä on oheisessa kuvassa, jossa kuvausta sovelletaan valokuvaan kissasta. == Aiheesta muualla == *Arnoldin kissa Mathworldissa Luokka: Kaaosteoria
Lorenzo Runeberg

Lorenzo Runeberg (6. joulukuuta 1836 Helsinki – 9. huhtikuuta 1919 Helsinki) oli lääkäri, valtiopäivämies ja Johan Ludvig ja Fredrika Runebergin poika. ==Henkilöhistoria== Runebergin puoliso vuodesta 1875 oli Gabriella Lévon (1857–1924). Runeberg pääsi ylioppilaaksi Porvoon lukiosta 1854. Hän opiskeli Helsingin yliopistossa ja hänestä tuli filosofian kandidaatti ja maisteri 1860, lääketieteen kandidaatti 1864 sekä lääketieteen lisensiaatti ja lääketieteen ja kirurgian tohtori 1867. Runeberg toimi muun muassa piirilääkärinä Vaasassa 1892–1897 ja Helsingissä 1897–1902 sekä lääkärinä Pariisissa ja Wienissä. Runeberg oli porvarissäädyssä Vaasan edustaja valtiopäivillä 1897. Hän oli myös Vaasan kaupunginvaltuuston jäsen ja toimi Vaasassa puuvillatehtaan (1885–1897) ja höyrymylly-yhtiön (1877–1897) toimitusjohtajana.Ylioppilasmatrikkeli 1853–1899: Lorenzo Runeberg Viitattu 11.11.2020. Lorenzo Runeberg hoiti kansallisrunoilijaisäänsä tämän kärsimän aivoverenvuodon jälkeen. ==Julkaisuja== * Om behandlingen af inre barnsjukdomar, 1866 (väitöskirja) == Lähteet == ==Aiheesta muualla== * Den unge Lorenzo Runeberg, 1944. Estrid Furuhjelm, teoksessa: Männniskor och minnen. Personliga hågkomster och släkthistoriska skildringar, ss. 21-49. Luokka:Suomalaiset lääkärit Luokka: Suomalaiset yritysjohtajat Luokka: Vaasan kaupunginvaltuutetut Luokka: Suomen suuriruhtinaskunnan porvarissäädyn valtiopäivämiehet Luokka:Vuonna 1836 syntyneet Luokka:Vuonna 1919 kuolleet
Beyond the Infinite

Beyond the Infinite on trance-yhtye Juno Reactorin kolmas albumi. Se julkaistiin vuonna 1995. ==Kappaleet== # "Guardian Angel" - 7:11 # "Magnetic" - 8:08 # "Ice Cube" - 7:03 # "Feel The Universe" - 7:39 # "Razorback" - 6:55 # "Samurai" - 8:17 # "Silver" - 6:36 # "Rotorblade" - 8:19 # "Mars" - 7:10 Luokka:Juno Reactorin albumit Luokka:Vuoden 1995 albumit Luokka:Trancealbumit
Paradox Interactive

Paradox Interactive on vuonna 1999 perustettu ruotsalainen pelitalo. Yritys julkaisee muiden yritysten kehittämiä pelejä. Tytäryhtiö Paradox Development Studio on vuonna 1995 perustettu pelejä kehittävä yritys, joka tunnetaan historiallisista suurstrategiapeleistään. Yrityksen johtava peliohjelmoija on Johan Andersson. Toimitusjohtaja on Fred Wester, joka ohjasi studion digitaaliseen jakeluun. Hearts of Iron IV on myynyt yli puoli miljoonaa kappaletta, ja myyntimenestyksiä ovat niin ikään olleet Hearts of Iron III, Europa Universalis IV, Crusader Kings II, Victoria II ja Stellaris. Helmikuussa 2025 kerrottiin Paradoxin ostavan Haemimont Gamesin. ==Pelit== *Crusader Kings: Keskiaikaan (1066–1453) sijoittuva, lähes roolipelimäinen strategiapeli, jossa pelaaja ohjaa valtion sijaan ruhtinasdynastiaa ja tavoittelee feodaalijärjestelmän puitteissa mainetta ja kunniaa vuorovaikutuksessa tuhansien muiden ruhtinaiden ja näiden hoviseurueiden kanssa. Tärkeää osaa näyttelevät, kuten nimi paljastaa, ristiretket ja pakanoiden käännyttäminen. *Europa Universalis: Löytöretkiin, diplomatiaan, kaupankäyntiin, uskontoon ja sotimiseen keskittyvä pelisarja, jossa pelaaja pyrkii johtamaan valtionsa maailman mahtavimmaksi. Sarjan viimeisin osa käsittää vuodet 1444–1821, ja merkittäviä tapahtumia ovat muun muassa Konstantinopolin valtaus vuonna 1453, Espanjan perimyssota vuonna 1701, Ranskan suuri vallankumous vuonna 1789 ja Napoleonin sodat vuosina 1803–1815. *Victoria: Viktoriaaniseen aikakauteen 1800-luvun puolivälistä 1900-luvun alkuun sijoittuva peli, jossa sotilaallisin, diplomaattisin, taloudellisin ja poliittisin keinoin pelaaja pyrkii teollistamaan valtionsa ja etsimään paikkaa auringossa. *Hearts of Iron: Toiseen maailmansotaan sijoittuva, sotapainotteinen ja erittäin raskas strategiapeli. Lisäosa Hearts of Iron II: Doomsday lisää peliin myös epähistoriallisen, länsiliittoutuneiden ja itäblokin välisen maailmansodan natsi-Saksan kukistumisen jälkimainingeissa. *Diplomacy: Klassisen lautapelin tietokonekäännös. ===Julkaisut=== Paradox Interactive on julkaissut myös muiden studioiden kehittämiä pelejä: * Cities: Skylines: Colossal Orderin kaupunginrakennuspeli * East India Company: Nitro Gamesin strategiapeli * Mount&Blade;: TaleWorldsin Keskiaikaan sijoittuva toimintaroolipeli. == Lähteet == ==Aiheesta muualla== * Profiili MobyGamesissä *Paradox Interactive Luokka:Ruotsalaiset videopeliyritykset
Christina Rossetti

Christina Georgina Rossetti, kirjailijanimi Ellen Alleyne (5. joulukuuta 1830 Lontoo – 29. joulukuuta 1894 Lontoo) oli englantilainen runoilija. Rossetti syntyi Lontoossa ja sai opetusta kotona. Hän oli taiteellisesta suvusta. Perheen isä oli italialaissyntyinen runoilija Gabriele Rossetti. Isä oli professori ja oli joutunut poliittisten mielipiteittensä takia lähtemään Italiasta. Hän toimi Lontoon King’s Collegessa italian kielen professorina. Christina Rossettin sisaruksia olivat taidemaalari-runoilija Dante Gabriel Rossetti sekä kirjailijat William Michael Rossetti ja Maria Francesca Rossetti. Rossetti sai 14-vuotiaana hermoromahduksen ja poti vielä myöhemmällä iällään masennusta. Hän aloitti kirjoittamisen nuorella iällä, mutta ensimmäinen runokokoelma Goblin Market and Other Poems julkaistiin vasta 1862, jolloin hän oli 31-vuotias. Rossetti jatkoi kirjoittamista koko elämänsä. Vuonna 1871 hän sairastui Gravesin tautiin ja vuonna 1891 syöpään. Rossetti kuoli joulukuussa 1894. Georgina Battiscombe on kirjoittanut Rossettista elämäkertateoksen. Rossettin kirjoittama joululaulu "In the Bleak Midwinter" vuodelta 1872 on tunnettu laajalti. Sen tunnetuimman sävelmän tekijä on säveltäjä Gustav Holst. Laulu julkaistiin Scribner's Montly -lehdessä 1872 ja The English Hymnal -kokoelmassa 1906. Vuonna 2008 se äänestettiin Englannissa kaikkien aikojen parhaaksi joululauluksi. Laulu on jouluvirtenä Ruotsin kirkon virsikirjassa virsi numero 428 "Aikaan keskitalven saapui myrskysää", ja suomennos on Anna-Mari Kaskisen tekemä 1997. ==Teokset== * Goblin Market and Other Poems (1862) * The Prince's Progress and Other Poems (1866) * Commonplace and Other Short Stories (1870) * Sing-Song: a Nursery Rhyme Book (1872, laajennettu versio 1893) * A Pageant and Other Poems (1881) * Time Flies (1885) * Verses (1893) * New Poems (1896, postuumisti) ==Lähteet== ==Aiheesta muualla== * Christina Rossetti, Päivittyvä luettelo suomennetuista runoista. Lahden kaupunginkirjaston runotietokanta. *Projekti Gutenberg: Christina Rossettin teoksia *Poetry Archive: Christina Rossettin runoja Luokka:Englantilaiset runoilijat Luokka:Vuonna 1830 syntyneet Luokka:Vuonna 1894 kuolleet Luokka:Englantilaiset virsirunoilijat
Sammy Davis Jr.

Samuel George ”Sammy” Davis Jr. (8. joulukuuta 1925 – 16. toukokuuta 1990) oli yhdysvaltalainen laulaja ja näyttelijä. == Ura == Davis alkoi harrastaa steppausta jo kolmivuotiaana. Varsinaisen uransa hän aloitti toisen maailmansodan jälkeen yökerholaulajana. Läpimurtoalbuminsa Starring Sammy Davis, Jr. (1955) jälkeen hän esiintyi myös monissa elokuvissa ja Broadway- tuotannoissa. Monet pitävät hänen parhaimpina esiintymisvuosinaan 50- ja 60-lukua. Uransa myöhemmäsä vaiheessa hän muodosti Rat Pack -nimisen kaveripiirin hyvien ystäviensä Frank Sinatran ja Dean Martinin kanssa. Tunnetuin hänen esittämänsä laulu on Leslie Bricussen ja Anthony Newleyn tekemä The Candy Man, joka alun perin soitettiin vuoden 1971 elokuvassa Jali ja suklaatehdas. Muistettavimpiin esityksiin kuuluvat myös hitit ”Mr. Bojangles”, ”What Kind of Fool Am I”, ”Hey There” ja ”I’ve Gotta Be Me”. == Yksityiselämä == Sammy Davis joutui 19. lokakuuta 1954 vakavaan auto- onnettomuuteen, jossa hän oli lähellä kuolemaa. Hän menetti vasemman silmänsä ja piti sen päällä silmälappua kuuden kuukauden ajan, minkä jälkeen hän alkoi käyttää lasisilmää. Davis eli epäterveellisesti, käytti muun muassa alkoholia, tupakkaa ja huumeita.http://celebrities.adoption.com/famous/sammy-davis- jr..html Hän kuoli kurkkusyöpään 64-vuotiaana. Leikkaus olisi voinut pelastaa hänet, mutta sen seurauksena hän ei olisi enää kyennyt laulamaan, joten hän kieltäytyi operaatiosta. == Lähteet == == Aiheesta muualla == * Viralliset kotisivut. * Sammy Davis Jr.:n diskografia . * Find a Grave. * * * * Sammy Davis Jr. NNDB:ssä. * Haastattelu vuodelta 1968. Luokka:Yhdysvaltalaiset laulajat Luokka:Yhdysvaltalaiset näyttelijät Luokka:Afroamerikkalaiset Luokka:Yhdysvaltalaiset tanssijat Luokka:Vaudeville-esiintyjät Luokka:Hollywood Walk of Fame Luokka:Grammy-palkinnon saajat Luokka:Primetime Emmy -palkinnon saajat Luokka:Vuonna 1925 syntyneet Luokka:Vuonna 1990 kuolleet
Tiede & edistys

Tiede & edistys on Tutkijaliiton julkaisema vuonna 1976 perustettu monitieteinen ja kriittinen aikakauslehti. Lehden toimituskuntaan ovat kuuluneet muiden muassa Yrjö Haila, Ilpo Helén, Merja Hintsa, Timo Kaitaro, Markku Koivusalo, Tuija Kokkonen, Turo-Kimmo Lehtonen, Susanna Lindberg, Mika Ojakangas, Tuija Pulkkinen, Kimmo Sarje ja Petri Ylikoski. ==Päätoimittajat== Julkaisun päätoimittajat: * Seppo Toiviainen (1976–1978) * Antti Eskola (1979–1981) * Sakari Hänninen (1981–1983) * Kaarlo Tuori (1984–1986) * Yrjö Haila (1987–1993) * J. P. Roos (1993–1996) * Arto Noro * Mika Ojakangas (2007–2013) * Miira Tuominen (2013–?) * Ari Hirvonen (2016–2019) * Tero Toivanen (2020–2022) * Ari Korhonen ja Katariina Mäkinen (2022–) == Lähteet == Luokka:Suomalaiset tiedelehdet Luokka:Suomalainen filosofia
Lluvia de Peces

Lluvia de Peces (Kalojen sataminen) on ainutlaatuinen ilmiö, jota on tapahtunut Hondurasissa, Yoron departementissa ("maakunnassa") yli vuosisadan ajan joka vuosi. Kalojen sade on yleinen aihe hondurasilaisissa kansantarinoissa. Kaloja sataa touko- ja heinäkuun välisenä aikana. Silminnäkijöiden mukaan ennen kalojen ilmaantumista näkyy tumma pilvi, salamoi, tuulee voimakkaasti ja sataa 2-3 tuntia. Sateen lakattua satoja kaloja löytyy maasta.http://www.angelfire.com/ca5/mas/curio/curio5.html Monet käyttävät kaloja ruoaksi. Hondurasilaisen TV-aseman mukaan kaloja on satanut viime aikoina kaksi kertaa vuodessa. Vuodesta 1998 lähtien tätä jokavuotista ilmiötä on juhlistettu festivaalilla Kaloja ja muitakin eläimiä sataa toisinaan muuallakin maailmassa, mutta tämä ilmiö on ainutlaatuinen, koska se tapahtuu joka vuosi. ==Selityksiä== Joidenkin mielestä kalojen sataminen on luonnollinen sääilmiö. Joidenkin tietojen mukaan kalat olisivat 225 kilometrin päästä Atlantilta. Toisten tietojen mukaan ne kuitenkin olisivat makean veden kaloja. Jotkut väittävät, että kalat eivät tulekaan taivaalta, sillä ei ole tiedossa, että kaloja olisi pudonnut talojen katoille. Sen sijaan kalat olisivat peräisin läheisestä joesta, josta ne olisivat uineet maanalaista vesisuonta pitkin ja päätyneet maanpinnan yläpuolelle. Ilmiölle ei ole yleisesti hyväksyttyä tieteellistä selitystä. ==Ihme== Jotkut uskovat, että ilmiö johtuu katolilaisesta saarnaajasta Jose Manuel Subiranasta, jota monet pitävät pyhimyksenä. Tarinan mukaan hän kävi Hondurasissa vuosina 1856-1864, ja tavattuaan niin paljon köyhiä ihmisiä hän rukoili Jumalalta ihmettä tuomaan ruokaa. Tarinan mukaan kalojen sadetta on esiintynyt siitä lähtien. == Katso myös == *Eläinten sataminen == Lähteitä == *http://www.angelfire.com/ca5/mas/dpmapas/yor/yor.html *http://www.honduras.com/catracho-forum/db2/yoro-lluvia-de-peces-4540.htm *http://www.angelfire.com/ca5/mas/curio/curio5.html * An esoteric explanation. http://www.samaelgnosis.net/revista/ser11/capitulo_05.htm ==Lähteet== Luokka:Oudot sääilmiöt Luokka:Honduras
La Voix humaine

La Voix humaine (Antti Majander, "Ainutlaatuista!" Helsingin Sanomat, 18.5.2022, s. 2. (Verkossa)) on Francis Poulencin viimeinen ooppera. Se sai ensiesityksensä Milanon Piccolo Scala -oopperassa. Pariisissa se esitettiin Opéra-Comique'issa 6. helmikuuta 1959. Lyhyen yksinäytöksisen monologioopperan libretto on Jean Cocteaun, ja se perustuu Cocteaun näytelmään La Voix Humaine (1930, suom. Ihmisääni).The British La Voix Humaine Theatre Guide. Viitattu 18.5.2022 Karita Mattila on esittänyt oopperan vuonna 2022 esityssarjassaan Koko Karita. Oopperassa on vain yksi roolihahmo, nimetön nainen, joka keskustelee puhelimessa rakastettunsa kanssa. Oopperan aikana selviää, että suhde on kariutumassa, ja ooppera päättyy epätoivoisen naisen kuiskatessa puhelimeen "rakastan sinua". Poulenc sävelsi roolin alun perin sopraano Denise Duvalille. == Lähteet == *La Voix humaine. Duval, Orchestre de l'Opéra- Comique, Prêtre (Elatus, 2003) 2564 60680-2, Levynkansitekstit ===Viitteet=== ==Aiheesta muualla== * Näyte Youtube.com Luokka:Ranskankieliset oopperat Luokka:Francis Poulencin teokset
Aladobix

Aladobix () on Asterix-sarjakuvan henkilöhahmo. Hän on gallialaisen kylän kyläpäällikkö. Aladobix oli mukana jo sarjan ensimmäisessä albumissa Asterix gallialainen.Olivier Andrieu: Asterix & Co – Osa 1: Gallian maisemat (suom. Liisa Leppänen), s. XXV–XXVI. Egmont Kustannus, Tampere 2001. Aladobix on Gallian sodan sotaveteraani, ja hänen kodissaan on sisäänkäyntioven yllä härän pää. Aladobix pitää mielellään mahtipontisia puheita, varsinkin kyläjuhlissa. Aladobix istuu kotonaan valtaistuimella ja kulkee ulkona seisten kilvellä, jota kantaa tavallisesti kaksi miestä. Keskenään erimittaisten kilvenkantajien ulkonäkö pysyy samana albumista Asterix ja Caesarin lahja alkaen. Albumin Asterix ja kadonnut kilpi mukaan Aladobixin kilpi on sama kilpi, jonka gallialaisten ylipäällikkö Vercingetorix luovutti Julius Caesarille antautumisen merkkinä Alesian taistelun jälkeen. Aladobix on ollut kylän päällikkönä koko sarjan ajan, tosin pari kertaa hänen asemansa on haastettu. Aladobixilla on voimakastahtoinen vaimo Smirgeline (Bonnemine). Heillä ei ole lapsia. Smirgelinen veli Homeopatix on Parisiumissa asuva menestynyt liikemies, jota Aladobix ei voi sietää. Aladobixin suomenkielinen nimi on peräisin aladobi-ruokalajista. Englanniksi hahmon nimi on Vitalstatistix. == Lähteet == Luokka:Asterix-sarjakuvan hahmot
Tom Tykwer

Tom Tykwer (s. 23. toukokuuta 1965 Wuppertal, Länsi-Saksa) on saksalainen elokuvaohjaaja, elokuvakäsikirjoittaja ja säveltäjä. Hän on toiminut elokuva- alalla monissa muissakin tehtävissä kuten tuottajana. ==Ohjauksia== * Hengen hinta (Winterschläfer, 1997) * Juokse Lola! (Lola rennt, 1998) * Der Krieger und die Kaiserin (2000) * Heaven (2002) * Parfyymi (Perfume: The Story of a Murderer, 2006) * The International (2009) * Kolme (Drei, 2010) * Pilvikartasto (Cloud Atlas, 2012) – yhdessä Wachowskien kanssa * Kuninkaan hologrammi (2016) * Babylon Berlin (2017) == Lähteet == ==Aiheesta muualla== * * Luokka:Saksalaiset elokuvaohjaajat Luokka:Vuonna 1965 syntyneet Luokka:Elävät henkilöt
Harri Tuominen

Harri Olavi Tuominen (1. huhtikuuta 1944 Kuusankoski – 1. maaliskuuta 2006) oli suomalainen säveltäjä ja kuoronjohtaja. Häntä opettivat vuosina 1966–1973 Tauno Marttinen ja Ahti Sonninen. Tuominen nimitettiin vuodesta 1969 Kuusankosken Työväen Laulajien johtajaksi. Hän johti Kuusankosken jälkeen Joensuussa ja vuosina 1975–1994 Lappeenrannassa. Tuominen toimi lisäksi Kuusankosken musiikki- ja taidelautakunnan puheenjohtajana 1969–1972. Vuodet 1979–1990 hän kuului Kotkan merilaulufestivaalien tuomaristoon. Tuominen oli Kymen läänin taidetoimikunnan läänintaiteilijana. Tuominen piti vuodesta 1973 alkaen omia sävellyskonserttejaan Kouvolassa, Kotkassa, Lappeenrannassa, Porissa, Imatralla ja Kuusankoskella. Tuominen kuoli 2006, kuukautta aiemmin kuin olisi täyttänyt 62 vuotta. Hänen sävellystuotantoonsa kuuluu näyttämömusiikin lisäksi muun muassa orkesteriteoksia ja vokaalimusiikkia. Kotkan kaupunki tilasi häneltä teoksen Nocturne in City kaupungin satavuotisjuhlaan. ==Lähteet== == Aiheesta muualla == * Fimic: Harri Tuominen. Luokka:Suomalaiset taidemusiikin säveltäjät Luokka:Suomalaiset kuoronjohtajat Luokka:Vuonna 1944 syntyneet Luokka:Vuonna 2006 kuolleet
Ivo Cruz

Ivo Cruz (19. toukokuuta 1901 – 8. syyskuuta 1985http://brahms.ircam.fr/textes/c00000573/ ) oli Brasiliassa syntynyt säveltäjä, jonka molemmat vanhemmat olivat portugalilaisia. Hän aloitti musiikinopintonsa Lissabonissa. Cruz lähti vuonna 1925 Saksaan. Opiskeltuaan aikansa siellä hän perusti Portugalissa filharmonisen orkesterin ja toimi vuosina 1938–1971 kansallisen konservatorion rehtorina. Hänen edeltäjänsä tässä toimessa oli ollut Vianna da Motta. Cruz ehti ennen kuolemaansa Lissabonissa vuonna 1985 julkaista omaelämäkertateoksen. == Lähteet == * Suurin osa: http://www.mic.pt/ingl/presentation.html Luokka:Portugalilaiset säveltäjät Luokka:Vuonna 1901 syntyneet Luokka:Vuonna 1985 kuolleet
Wagnerilaisuus

Wagnerilaisuus () on saksalaisen oopperasäveltäjän Richard Wagnerin (1813–1883) musiikiin, teoreettisiin kirjoituksiin, poliittisiin ajatuksiin ja esteettisiin näkemyksiin perustuva aatesuuntaus. Wagnerilaisuuden merkitys oli suurin 1800-luvun loppupuolella, jolloin erityisesti musiikkimaailma oli jakautunut Wagnerin kiihkeisiin kannattajiin, jotka suosivat ohjelmamusiikkia, ja vastustajiin, jotka olivat absoluuttisen musiikin kannalla. Poliittisessa merkityksessä wagnerilaisuus oli alun perin luokkatietoinen liike, joka myöhemmin suuntautui esifasismiin. Taidepiireissä Wagnerin vaikutus ilmeni erityisesti dekadenttisissa ja symbolistisessa taidesuuntauksissa. Niiden ulkopuolellakin Wagnerin vaikutus näkyy viitteellisesti lähes kaikessa länsimaisessa taiteessa. Nykyisin ilmiön näkee selvimmin monissa elokuvissa, esimerkiksi Matrix-elokuvatrilogiassa. Wagnerin viimeisessä oopperassa Parsifal (1882) nimihenkilö oppii näkemään taikuri Klingsorin luoman valhekuvan taakse ja saa ylivertaiset kyvyt, kuten pysäyttämään häntä kohti heitetyn keihään. Matrixissa taas on keinotodellisuus, jossa Neo pysäyttää pahantahtoisten agenttien luodit. Pirates of the Caribbean -elokuvasarjan Davy Jones, joka on mennyttä rakkauttaan sureva Lentävä hollantilainen -laivan kapteeni, kun Wagnerin Lentävä hollantilainen -oopperan (1843) päähenkilön kirouksen pystyy purkamaan vain pyyteetön rakkaus. Tosin nämä asetelmat usein pohjautuvat vanhempiin tarinoihin, mutta Wagner pystyi luomaan niistä uusia myyttisiä kokonaistaideteoksia, joissa eri taidemuodot kohtaavat.Maailmaa pyyhki 1800-luvulla mania, joka jätti jälkensä niin Hitlerin politiikkaan kuin Disneyn logoonkin: Näin säveltäjä Richard Wagner muutti kulttuurimme. Helsingin Sanomat 10.1.2021. == Lähteet == * GLBTQ: Wagnerism ===Viitteet=== == Aiheesta muualla == * Max Nordau: The Richard Wagner Cult (1895) Luokka:Ooppera Luokka:Richard Wagner
Istat

Istituto Nazionale di Statistica (Istat) on Italian valtion tilastovirasto eli kansallinen tilastokeskus. Se perustettiin vuonna 1926 keräämään ja organisoimaan valtiolle tärkeitä tilastotietoja. Yksi sen tehtävistä on väestönlaskenta. ==Lähteet== *SISTAN == Aiheesta muualla == * ISTAT * Demographic page Luokka:Italian tiede ja tekniikka Luokka:Väestötiede Luokka:Kansalliset tilastopalvelut Luokka:Italialainen yhteiskunta
Mika Ojakangas

Mika Marko Ojakangas (s. 1. joulukuuta 1966 Ylivieska) on suomalainen politiikan tutkija ja esseisti. Vuodesta 2010 hän on toiminut valtio-opin professorina Jyväskylän yliopistossa erityisalueina poliittisen ajattelun, kulttuurin ja retoriikan tutkimus. Ojakangas valmistui valtiotieteen maisteriksi Helsingin yliopistosta vuonna 1991. Tohtoriksi hän väitteli vuonna 1997. Hän on työskennellyt tutkijana Genovan ja Helsingin yliopistossa. Vuodesta 2002 hän on ollut Helsingin yliopiston dosentti. Vuosina 2005–2010 hän oli akatemiatutkija. Ojakankaan erikoisaloja ovat poliittinen teoria ja filosofia. Hän on perehtynyt varsinkin Carl Schmittin ajatteluun. Ojakangas on tutkinut myös kasvatuksen historiaa sekä julkaissut kasvatusoppaan sekä tutkinut omantunnon historiaa. Vuosina 2007–2013 Ojakangas toimi Tiede & edistys -lehden päätoimittajana. == Teoksia == * * * * * * ==Lähteet== ==Aiheesta muualla== * Mika Ojakangas Jyväskylän yliopiston sivuilla Luokka:Suomalaiset esseistit Luokka:Suomalaiset politiikan tutkijat Luokka:Suomalaiset professorit Luokka:Vuonna 1966 syntyneet Luokka:Elävät henkilöt Luokka:Jyväskylän yliopiston professorit
Eriparivanhemmat

Eriparivanhemmat ry (lyhennys EPV) on vuonna 2004 perustettu Internetissä toimiva valtakunnallinen yhdistys. EPV:n tarkoituksena on auttaa eronneita tai muuten lastaan erossa toisesta vanhemmasta kasvattavia ihmisiä. Toiminta sisältää vertaistukea verkossa ja verkon ulkopuolella. EPV ylläpitää keskustelupalstaa internetissä. EPV:llä on Internet-yhteisössä toimivaa vertaistukitoimintaa - koulutetut tukihenkilöt auttavat eroamassa olevia sekä yksin- ja yhteishuoltajia. Tärkeä osa yhdistyksen vertaisverkon toimintaa ovat erilaiset tapaamiset, joita järjestetään eri puolella Suomea - kesänviettoa, ulkoilua, teatterireissuja, talvisia tapahtumia, pikkujouluja. Tapahtumia on sekä lasten kanssa vietettäväksi että aikuisten omaksi virkistykseksi. EPV on lastensuojelujärjestö. Eriparivanhemmat ry on Yhden Vanhemman Perheiden Liitto ry:n jäsenjärjestö. ==Aiheesta muualla== *Eriparivanhemmat ry - EPV ry *EPV:n keskustelupalsta *Yhden Vanhemman Perheiden liitto ry Luokka:Suomalaiset vanhempainjärjestöt
Loismonnit

Loismonnit (Trichomycteridae) ovat kaloja, joita tunnetaan noin 286 lajia Panaman, Costa Rican ja Etelä-Amerikan sisävesissä. Kaikki loismonnilajit eivät ole viiksekkäitä, mutta kaikilla loismonneilla on paljas iho ja solakka ruumis. Jotkut loismonnit loisivat vesieläimissä ja toisissa kaloissa. == Lähteet == * * UUSIZOO 8 Kalat ja selkärangattomat Luokka:Monnikalat
Taphrina

Taphrina-sukuun kuuluvat kotelosienet loisivat kasveilla ja muodostavat niihin erilaisia epämuodostumia, kasvaimia tai lehtilaikkuja. Tunnetuimpia näistä ovat lehtipuiden tuulenpesät: oksien epänormaalin haaroittumisen seurauksena muodostuneet tiheät oksarykelmät. Tuulenpesäsienien suku on erilaistunut muista sienistä; se on ainoa Taphrinales-lahkon suku. Tuulenpesäsienet ovat usein erikoistuneet loisimaan yhdellä kasvilajilla tai -suvulla. Pohjoismaissa tavataan noin 30 lajia muun muassa saniaisilla, koivuilla, lepillä, ja hanhikeilla. Jotkin lajit loisivat pelkästään lehdillä, toiset voivat loisia koko versossa. Tuulenpesäsienet lisääntyvät itiöillä, jotka syntyvät suoraan loisittujen kasvinosien pinnalle muodostuvissa itiölavoissa (ei itiöemää). Tuulenpesiksi kutsutaan myös havupuissa tavattavia somaattisessa solussa tapahtuneesta mutaatiosta johtuvia epämuodostumia (esimerkiksi pallolatvakuusi). == Lajeja == Pohjoismaissa tavataan noin 30 lajia. * Taphrina hiratsukae: kotkansiivellä * norkkopesäsieni (Taphrina johansonii): muodostaa keltaisia äkämiä haavan norkkoihin. Harvinainen. * tuulenpesäsieni (Taphrina betulina): muodostaa tuulenpesiä hieskoivun oksiin. Hyvin yleinen koko Suomessa. * Taphrina turgida muodostaa tuulenpesiä rauduskoivulle. Harvinaisempi kuin T. betulina. * Taphrina carnea: aiheuttaa punaista pöhöttymää kaikkien koivulajien lehdille. * Taphrina epiphylla: aiheuttaa pieniä tuulenpesiä harmaaleppään. Yleinen erityisesti Pohjois-Suomessa. * Taphrina padi: muuttaa tuomen hedelmät ontoiksi, pussimaisiksi kasvannaisiksi. Melko yleinen koko Suomessa. * Taphrina tormentillae: aiheuttaa äkämiä, sekä kaikenlaisia muita paukamia hanhikkien lehtiin ja varsiin. Melko harvinainen, tavallisin rätvänällä. * Taphrina acerina: muodostaa metsävaahteraan suuria tuulenpesiä, jotka kuitenkin poikkeavat vähän normaaleista oksista. Harvinainen. * jalavanlehtipaise (Taphrina ulmi) == Lähteet == Luokka:Kotelosienet Luokka:Kasvitaudit
Luna 17

Luna 17 () oli Neuvostoliiton Luna-ohjelmaan kuulunut miehittämätön kuulento. Se laukaistiin kohti kuuta 10. marraskuuta 1970 ja se laskeutui kuuhun Sateiden mereen viikkoa myöhemmin. Luna 17 oli onnistunut projekti, ja sen kuuhun laskeutunut Lunohod 1 -kuukulkija lähetti kuvia ja muuta tietoa maahan lähes vuoden ajan. ==Lähteet== Luokka:Luna-ohjelma Luokka:Vuoden 1970 avaruustoiminta
Algebrallinen sulkeuma

Matemaattisen kunnan algebrallinen sulkeuma on kuntalaajennusten teorian perusasioita. Olkoon L/K kuntalaajennus. Jos a, b ovat algebrallisia yli K:n (ks. algebrallinen laajennus), niin voidaan helposti osoittaa, että myös a+b, a-b, ab ja (jos b e0) a/b ovat algebrallisia. Siis kunnan L osajoukko AS = {a | a on algebrallinen yli K:n} on kunta, ja siis laajennuksen L/K välikunta. Kuntaa AS sanotaan kunnan K algebralliseksi sulkeumaksi. Zornin lemman avulla voidaan osoittaa, että jokaisella kunnalla on olemassa algebrallinen sulkeuma. == Kirjallisuutta == * Luokka:Kuntateoria
Cheri Cheri Lady

Cheri Cheri Lady on Modern Talkingin vuonna 1985 ilmestynyt single. Kappale lukeutuu yhtyeen tunnetuimpiin, ja se on duon toisella albumilla nimeltä Let's Talk About Love. Se oli monien maiden ykköslistalla ilmestymisvuonna, muun muassa Suomessa, Saksassa, Libanonissa, Israelissa, Hongkongissa ja Kreikassa. == Kappaleet == ;A-puoli # ;B-puoli # * == Lähteet == Luokka:Vuoden 1985 kappaleet Luokka:Saksalaiset elektronisen musiikin kappaleet
Algebrallisesti suljettu kunta

Kunnan K sanotaan olevan algebrallisesti suljettu, jos se täyttää jonkin seuraavista (yhtäpitävistä) ehdoista: :(i) Jokainen polynomi K[x]:ssä, joka ei ole vakio, hajoaa ensimmäisen asteen tekijöihin. :(ii) Jaottomat polynomit K[x]:ssä ovat samat kuin lineaariset polynomit. :(iii) Jokaisella K[x]:n polynomilla, joka ei ole vakio, on nollakohta K:ssa. Edellä K[x] = \\{p(x)\; |\; p(x) = a_0 + a_1 x+ \cdots + a_n x^n,\; n \geq 0, \forall i\in \\{0,1,\cdots,n\\} \, a_i \in K \\}. Siis yksinkertaisemmin muotoiltuna algebrallisesti suljettu kunta on sellainen kunta, jossa n:nnen asteen polynomilla on n nollakohtaa. Esimerkiksi kompleksilukujen kunta on algebrallisesti suljettu algebran peruslauseen nojalla, mutta reaalilukujen kunta ei sitä ole, sillä kaikilla reaalikertoimisilla polynomeilla ei ole lainkaan reaalisia ratkaisuja. Luokka:Kuntateoria
Noskapiini

Noskapiini (tunnetaan myös nimellä narkotiini) on oopiumin alkaloideihin kuuluva isokinoliinin johdos, jolla ei ole analgeettista eli kipuja poistavaa eikä euforisoivaa eli hyvänolontunnetta aiheuttavaa vaikutusta. Noskapiinia on käytetty yskänlääkkeenä hillitsemään yskänärsytystä. Kuitenkin näyttö noskapiinin tehosta on ollut puutteellinen. Noskapiini relaksoi eli rentouttaa papaveriinin tavoin sileää lihasta, ja osa sen antitussiivisesta eli yskänärsytystä hillitsevästä vaikutuksesta saattaa perustua keuhkoputkien laajenemiseen. Noskapiini ei lamaa hengitystä, mutta suuret annokset stimuloivat keskushermostoa. Noskapiinin CAS-numero on 128-62-1. Noskapiinia saadaan oopiumiunikosta (Papaver somniferum). == Haittavaikutuksia == Noskapiini vapauttaa histamiinia, joten sen anto voi pahentaa astmaa. Pahoinvointi ja väsymys ovat noskapiinin tavallisimmat haittavaikutukset. Koska noskapiini on mutageeninen eli mutaatioita aiheuttava ainakin in vitro kokeissa eli eliön ruumiin ulkopuolella suoritetuissa solu- ja kudoskokeissa ja eläinkokeissa, on sen käytöstä pyritty eroon. == Katso myös == * Alkaloidi * Yskä * Yskänlääke == Lähteet == * * *PubChem: Noscapine *Human Metabolome Database (HMDB): (-)-alpha-Narcotine *Food Component Database (FooDB): (-)-alpha-Narcotine *DrugBank: Noscapine *Kyoto Encyclopedia of Genes and Genomes (KEGG): Noscapine *ChemBlink: Narcotine Luokka:Alkaloidit Luokka:Sigma-agonistit
Puhtaat purjeet

20 suosikkia - Puhtaat purjeet on Rexin vuonna 2002 julkaistu kokoelmalevy. Levy on osa Warner Music Finlandin 20 suosikkia kokoelmalevysarjaa. == Kappaleet == # Puhtaat purjeet - Säv. ja san. Raul Reiman, sov. R. Kero \- 2'50 (1977) # Punainen kuu (Red Rubber Ball) - Säv. P. Simon - B. Woodley, suom. san. R. Reiman, sov. J. Sivonen \- 2'00 (1977) # Blondie nam nam - Säv. Harpo, suom. san. I. Milan, sov. J. Sivonen \- 2'15 (1977) # Cherry Baby (Cherry, Cherry) - Säv. Neil Diamond, suom. san. R. Reiman, sov. J. Sivonen \- 2'52 (1977) # Naiseksi muutuit niin (Girl You'll Be A Woman Soon) - Säv. Neil Diamond, suom. san. R. Reiman, sov. J. Sivonen \- 3'14 (1977) # Ei soitto pelaa (I Hate The Music) - Säv. Vanda - Young, suom. san. P. Reponen, sov. J. Sivonen \- 3'41 (1977) # Jatkaa elämää (Bara än en gång) - Säv. T. Stiby - R. Blomström - J. Onnerud, suom. san. R. Reiman, sov. K. Westerlund \- 2'43 (1977) # Taas tehdas savuaa (Smoke Big Factory) - Säv. B. Cummings - K. Winter - J. Kale, suom. san. R. Kero, sov. J. Sivonen \- 3'45 (1977) # Pystyyn pää - Säv. Hillel Tokazier, san. J. Toiviainen, sov. J. Sivonen \- 3'00 (1977) # Sä et enää tee hallaa - Säv. Pekka Hartonen, san. P. Reponen, sov. J. Sivonen \- 3'19 (1977) # Mies, rekka ja yö (Jag tar tåget härifrån) - Säv. Örjan Englund, suom. san. R. Reiman, sov. V. Samuli \- 3'04 (1983) # Eva Maria (Evangelina) - Säv. H. Axton - Higginbotham, suom. san. R. Reiman, sov. V. Samuli \- 4'08 (1983) # Päivät työssä (Daydreams About Night Things) - Säv. John Sweers, suom. san. R. Reiman, sov. V. Samuli \- 2'17 (1983) # Radiosta kuulet sen (Listen To The Radio) - Säv. Fred Knipe, suom. san. R. Reiman, sov. V. Samuli \- 3'00 (1983) # Parasta maailmassa (Even The Nights Are Better) - Säv. J. L. Wallace - T. Skinner - K. Bell, suom. san. R. Reiman, sov. V. Samuli \- 3'53 (1983) # Kiitos vain, ei käy (She Thinks I Still Care) - Säv. Dickey Lee, suom. san. R. Reiman, san. V. Samuli \- 2'49 (1983) # Muistojen katu (All Roads Lead To You) - Säv. Kye Fleming - Dennis Morgan - Charles Quillen, suom. san. R. Reiman, sov. V. Samuli \- 3'25 (1983) # Voi veljet (Mr. Don't Speak Bad About Me) - Säv. Örjan Englund, suom. san. R. Reiman, sov. V. Samuli \- 3'21 (1983) # Muukalainen (Rhinestone Cowboy) - Säv. L. L. Weiss, san. J. Toiviainen, sov. V. Samuli \- 3'18 (1983) # Vierelläin oot - Säv. ja san. V. Kataja, sov. V. Torppa \- 3'32 (1983) == Lähteet == * CD-levy 0927-41847-2 (Warner Music Finland, 2002) Luokka: Vuoden 2002 kokoelma-albumit Luokka:Rexin albumit
Summa (kirjankustantamo)

Kustannusosakeyhtiö Summa on vuonna 2001 Helsingissä tutkijoiden ja kirjoittajien perustama pienkustantamo. Se ilmoittaa julkaisevansa lukevalle yleisölle laadukkaita kirjoja, jotka ovat kauniita ja kestäviä käyttöesineitä. Summa on julkaissut erityisesti klassikkokäännöksiä. Vuonna 2003 julkaistu Marke Ahosen kääntämä Diogenes Laertioksen teos Merkittävien filosofien elämät ja opit sai J. A. Hollo -palkinnon parhaasta tietokirjakäännöksestä. Yhtiön toimitusjohtajana toimii Antti Kuparinen. Kirjojen kannet on suunnitellut muotoilija Annaleena Hakatie. == Kustantamon julkaisemia teoksia == * Debord, Guy: Spektaakkelin yhteiskunta * Deleuze, Gilles : Nietzsche ja filosofia * Diogenes Laertios: Merkittävien filosofien elämät ja opit * Filosofin kuolema (toim. Kaitaro & Roinila) * Hegel, G.W.F.: Logiikan tiede I * Kierkegaard, Søren: Filosofisia muruja * Minä, säveltäjä 1 (toim. Pekka Hako) * Minä, säveltäjä 2 (toim. Juha Torvinen & Petri Tuovinen) * Nietzsche, Friedrich: Ecce homo. Kuinka tulee siksi mitä on * Nietzsche, Friedrich: Kirjoituksia kreikkalaisista * Ojakangas, Mika: Pietas – kasvatuksen mahdollisuus * Paul Osipow – Paintings 1980-2005 (toim. Osipow Paul, Valjakka Timo & Svenungsson Jan) * Plutarkhos: Lihansyönnistä / Plutarchos: Om att äta kött (kääntökirja) * Rousseau, Jean-Jacques: Kirjoituksia sodasta ja rauhasta * * Sade, Markiisi de: Filosofia budoaarissa * Turner Viktor: Rituaali == Aiheesta muualla == * Kustannusosakeyhtiö Summa Luokka:Suomalaiset kirjankustantamot
Navy Moves

Navy Moves on Dinamic Softwaren kehittämä videopeli, joka on julkaistu vuonna . Peli on julkaistu usealle kotitietokoneelle kuten: Amiga, Amstrad CPC, Atari ST, Commodore 64, DOS, MSX sekä ZX Spectrum. Pelityyppi on sivuttain vierivä toimintapeli. Peli on osa Moves-sarjaa, johon kuuluvat lisäksi Army Moves sekä Arctic Moves. Arctic Movesin lopussa ilmoitettiin myös sarjan neljäs peli Desert Moves, jota ei ole julkaistu. == Julkaisut == ; 1988 : Amstrad CPC, Commodore 64, MSX, ZX Spectrum ; 1989 : Amiga, Atari ST ; 1990 : DOS == Aiheesta muualla == * Luokka:Amiga-pelit Luokka:Amstrad CPC -pelit Luokka:Atari ST -pelit Luokka:Commodore 64 -pelit Luokka:DOS-pelit Luokka:MSX- pelit Luokka:ZX Spectrum -pelit Luokka:Vuoden 1988 videopelit Luokka:Toimintapelit
Jonna’s Problem

Jonna’s Problem on ex-Nylon Beat Jonna Kososen perustama nelihenkinen yhtye, joka toimi aluksi nimellä The Johnson. The Johnson ehti tehdä muutaman keikan, mutta yhtye sai monelta taholta kritiikkiä nimestään ja se vaihdettiin. Tiettävästi Children of Bodomin ja Warmenin poikien istuessa Jonnan kotipihalla joku heitti ilmaan kysymyksen: ”Jonna, mikä on ongelma?” Näin siis syntyi yhtyeen uusi nimi, Jonna’s Problem. Jonnan lisäksi yhtyeessä vaikuttaa useita todellisia ammattimuusikoita. Kitaristi Tuomas ”Töyhtö” Wäinölä on vaikuttanut mm. Kotipellon ja Nylon Beatin taustabändeissä. Lauri Porraa taas usein kutsutaan yhdeksi Suomen parhaista basisteista. Vastikään sooloalbuminsakin julkaissut neli- ja viisikielisen taituri on vaikuttanut mm. Stratovariuksen riveissä. Rumpali Santeri Saksala tunnetaan mm. Five Fifteenistä. Yhtyeen ensimmäinen singlekappale Me, Myself & U sai ensiesityksensä TV2:n Popklubi-ohjelmassa joulukuussa 2005, ja itse single ilmestyi tammikuussa 2006. Yhtyeen esikoisalbumi ilmestyi 22. maaliskuuta 2006, jonka julkistamistilaisuus pidettiin Helsingin Semifinaalissa. Julkistamistilaisuudessa näytettiin myös ensimmäistä kertaa yhtyeen musiikkivideo kappaleesta Shame On You, jonka on ohjannut Kusti Manninen ==Jäsenet== * Jonna Kosonen – laulu * Lauri Porra – basso * Tuomas Wäinölä – kitara * Santeri Saksala – rummut ===Vierailevat jäsenet=== * Janne Wirman – koskettimet (Take My Life) == Julkaisut == === Albumit === Jonna’s Problem (2006) (#32) === Singlet === * Me, Myself & U (2006) (#5) * Shame On You (2006 - promo) * Susie (2008 - promo) === Musiikkivideot === Shame On You (2006, ohj. Kusti Manninen) == Aiheesta muualla == * * Luokka:Suomalaiset rockyhtyeet